**Bestyrelsesmøde i AMS mandag den 4. december kl. 17.00 i Prismen**

**Tilstede:** Jens Gade, Kim Michael Pedersen, Erik Elmer Rasmussen, Sven Løntoft

1. **Evaluering af GoAudit Open**

*Problemer med dobbeltbookning er meddelt kommunens bookingteam, som har beklaget. Vi skal fremover tjekke aftalen forud for turneringen. Der var mange frameldinger, men det er svært at tage højde for alt, da Prismen kan være optaget af andre aktiviteter. Tilfredshed med livedækning og forløbet generelt. Afventer evt. kommentarer fra dommer Ole Pedersen. Det er muligt at turneringen næste år får en anden sponsor.*

1. **Vi har fået bevilget 6.000 kr. fra kommunen til et gardin, som kan opdele kultursalen i to afdelinger.**

*En medarbejder fra Prismen opsætter den 12. december en kraftig skinne i loftet til gardinet. Kim M. og Sven mødes herefter med David fra Prismen for at aftale ophængningen. Kim Michael indkøber stoffet, så det kan faktureres i 2023.*

1. **100 års jubilæum i oktober 2026.**

*Vi har fået tilsagn om modtagelse i Københavns rådhus festsal mandag den 12. oktober kl. 10-11.30 til en reception for ca. 100 deltagere.*

*Vi har ansøgt om to lokaler på rådhuset til afvikling af en 9-runders stormesterturnering + en IM turnering.*

*Vi venter med at tage stilling til, om der skal laves et jubilæumsskrift. Det afhænger af om der kan skaffes en sponsor til at finansiere trykning. Der kan tages udgangspunkt i 90 års jubilæumsskriftet, som så skal revideres.*

*Udgifter til jubilæumsturneringen skal forelægges generalforsamlingen til april 2024. Her skal der også nedsættes et jubilæumsudvalg, hvor der også sidder medlemmer uden for bestyrelsen.*

1. **Juniorer**

*Der er nu 70 børn på juniorlisten, opdelingen med 2 hold tirsdag og torsdag fungerer godt, det er dog sårbart, hvis der er en træner, som må melde fra.*

*Jens laver en opgørelse i denne uge over indbetalinger af juniorkontingent til Sven, som derefter sender opkrævning til dem som skylder kontingent for 2023. Alle skal gerne være a’jour pr. 31/12-23.*

*Der afholdes juniorgrandprix i Prismen søndag den 21. januar, både kultursalen og dansesalen er reserveret, da der forventes over 80 tilmeldte. Hjælpere efterlyses.*

*Klubben vil støtte Karl Emil og Ingrids træning med Kasper Liu, Erik sender opgørelse til Jens. Den 5. december er der indbudt til træningsmatch mellem børn og voksne, der er kun tilmeldt 7 børn, så Erik og Sven vil måske ændre på konceptet.*

1. **Kandidater til bestyrelsen til næste generalforsamling, herunder formand**

*Formanden ønsker kun genvalg, hvis der kommer yngre kræfter i bestyrelsen, som med tiden kan overtage posten. Interesserede opfordres til at melde sig.*

1. **Eventuelt**

*Juleafslutning afholdes 19/12 kl. 17 – 18.30 for børn og kl. 19 for voksne. Sven køber æbleskiver og juice, Jens laver gløgg og Erik forbereder sociale skaklege for børnene.*

*Klubturneringen: Første runde er 9/1 og der er både indbudt til Det lille klubmesterskab” med kort betænkningstid og det åbne mesterskab med normal betænkningstid.*

**Ref. SL**